《朱氏天和堂 其一》
宋代·杨杰

闻说隐君子，天和长自如。卮言庄叟意，谷水士衡居。

穷达命已定，利名心顿疏。绣溪归未得，吾亦爱吾庐。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。